Aprilgekdag staan bekend as Poisson D’Avril in Frankryk. Tradisioneel word daar sjokolade, marzipan en lekkers in die vorm van vis geëet op dié dag. In die Alsas streek word koek in die vorm van vis geëet.
Die eerste dag van die jaar in Frankryk was tot in die 16de eeu op 1 April. Op 1 April was die son in die konstellasie van die vis en daarom het die gewoonte ontstaan om soetigheid in die vorm vis as geskenke uit te deel.
op 4/01/2011 09:02:00 am NVG misluk in poging om Sunday Times te stop | Maroela Media
Die voorblad van vandag se Sunday Times
Die Sunday Times is vanoggend landwyd op winkelrakke beskikbaar nadat die Nasionale Vervolgingsgesag (NVG) ter elfde uur probeer het om te verhoed dat die Sondagkoerant versprei word met ŉ hoofstorie oor president Jacob Zuma.
Die NVG het Saterdagaand ŉ dringende aansoek gebring voor die hooggeregshof in Pretoria om te verhoed dat die Sunday Times versprei word. Die koerant se voorbladberig handel oor die NVG se besluit in 2009 om korrupsie-aanklagte teen Zuma te laat vaar. Waarnemende regter Nomsa Khumalo het gelas dat die koerant reeds Saterdagaand laat versprei is en dat dit sinneloos sou wees om dus die verspreiding te probeer stopsit. Die NVG se aansoek is met koste van die hand gewys. Adv. Jaap Cilliers, vir die NVG, het aangevoer dat die inligting in die Sunday Times “onwettiglik verkry” is en om die rede nie toegelaat moet word om in die openbare domein versprei te word deur die koerant se berig nie. Die Sunday Times se berig handel oor ŉ reeks interne dokumente waaronder e-posse en notules van die NVG. Die dokumente toon dat top aanklaers van mening was dat hulle ŉ sterk saak teen Zuma gehad het. In 2009 het die destydse direkteur van openbare vervolging, Mokotedi Mpshe, besluit om aanklagte teen Zuma te laat vaar, sowat ŉ maand voor hy as president verkies is.
HOEKOM verbaas niks van Zuma se korrupsie-aanklagte my nie (NKANDKA…????)? Hoekom verbaas dit my nie dat die ANC dit laat probeer VERDWYN nie??? Hoekom verbaas dit my nie dat die DE Doorns -optrede ‘n georkestreerde, betaalde en aangeryde sameswering is nie??? HOEKOM verbaas niks in die land my meer nie?